NAVODILO ZA UPORABO: INFORMACIJE ZA UPORABNIKA
BRONCHOMED® MAX 8 v 1
SIRUP PROTI KAŠLJU
medicinski pripomoček
Sestavine naravnega izvora: korenina sleza, islandski lišaj in hialuronska kislina
Pred uporabo tega sirupa proti kašlju natančno preberite celotno navodilo.
Kaj vsebuje navodilo
1. Kaj je Bronchomed MAX 8 v 1 sirup in za kaj ga uporabljamo?
2. Kaj vsebuje Bronchomed MAX 8 v 1 sirup?
3. Kaj morate vedeti, preden boste vzeli Bronchomed MAX 8 v 1 sirup?
4. Kako jemati Bronchomed MAX 8 v 1 sirup?
5. Shranjevanje izdelka Bronchomed MAX 8v1 sirup
6. Vsebina pakiranja in dodatne informacije
1. Kaj je Bronchomed MAX 8 v 1 sirup in za kaj ga uporabljamo?
Lajšanje katerega koli kašlja, povezanega s prehladom:
Bronchomed MAX 8 v 1 sirup je medicinski pripomoček namenjen lajšanju kašlja (suhega in mokrega), povezanega s prehladom, ter bolečega grla zaradi prehlada, s tem povezane hripavosti, potrebe po odkašljevanju in žgečkanja v grlu, suhosti ust in grla ter težav pri požiranju.
8 v 1:
En izdelek za lajšanje osmih simptomov, povezanih s prehladom:
Suh kašelj
Moker kašelj
Boleče grlo
Potreba po odkašljevanju
Žgečkanje v grlu
Hripavost
Suhost ust in grla
Težave pri požiranju

Izvlečki islandskega lišaja (Cetraria islandica) in korenine sleza (Althea officinalis), ki jih vsebuje Bronchomed MAX 8 v 1 sirup, delujejo kot pomirjujoč balzam, ki prekrije prizadeto sluznico grla. Vsebovane sluzi tvorijo fizični zaščitni sloj, ki preprečuje vdor tujkov in ščiti sluznico. To hitro ublaži draženje grla in sluznica si lahko opomore. Hialuronska kislina in ksantan gumi prispevata k vlaženju ust in grla ter tako podpirata pomirjujoče lastnosti islandskega lišaja (Cetraria islandica) in korenine sleza (Althea officinalis). Kombinacija sestavin podpira tudi dolgotrajnejši učinek lajšanja kašlja. Poleg tega Bronchomed MAX 8 v 1 sirup pomaga zaščititi ustno in žrelno sluznico pred suhostjo.
Bronchomed MAX 8 v 1 je sirup, ki vsebuje predvsem naravne sestavine in ga zato zelo dobro prenašajo. Bronchomed MAX 8 v 1 sirup ne vsebuje sladkorja in je zato prijazen do zob. Poleg tega ne vsebuje alkohola, laktoze, glutena, gensko spremenjenih organizmov in umetnih barvil.

2. Kaj vsebuje Bronchomed MAX 8 v 1 sirup?
15 ml vsebuje:
	Količina
	Sestavina

	168,00 mg
	izvlečka korenine sleza

	324,00 mg
	suhega izvlečka islandske cetrarije

	25,80 mg
	natrijevega hialuronata

	60,00 mg
	ksantan gumija


Druge sestavine: metil‐p‐hidroksibenzoat, propil‐p‐hidroksibenzoat, ksilitol, brezvodni glicerol, citronska kislina monohidrat, aroma limone in limete (vsebuje limonen), natrijev saharin, evkaliptusovo olje (vsebuje cineol), prečiščena voda
3. Kaj morate vedeti, preden boste vzeli Bronchomed MAX 8 v 1 sirup?
Ne jemljite Bronchomed MAX 8 v 1 sirupa
Če ste preobčutljivi ali alergični na islandski lišaj ali korenino sleza ali katero koli drugo sestavino tega medicinskega pripomočka, navedeno v poglavju 2.
Bronchomed MAX 8 v 1 sirup vsebuje konzervansa metil‐4‐hidroksibenzoat in propil‐4‐hidroksibenzoat in evkaliptusovo olje. Te sestavine lahko povzročijo alergijske reakcije (lahko zapoznele).
Ta medicinski pripomoček vsebuje manj kot 1 mmol natrija (23 mg) na 15 ml, kar v bistvu pomeni „brez natrija“.
Medsebojno delovanje z drugimi medicinskimi pripomočki in druge oblike interakcij
Sočasna uporaba Bronchomed MAX 8 v 1 sirupa z drugimi zdravili:
Če jemljete druga zdravila, jih je priporočljivo vzeti ½ ure do 1 uro pred ali po zaužitju sirupa Bronchomed MAX 8 v 1.
Uporaba med nosečnostjo in dojenjem:
Uporaba Bronchomed MAX 8 v 1 sirupa med nosečnostjo in dojenjem ni priporočljiva.
Posvetujte se z zdravnikom, če:
simptomi vztrajajo ali se poslabšajo po 5 dneh.
se med uporabo Bronchomed MAX 8 v 1 sirupa pojavita vročina ali gnojni izloček.
Uporaba pri bolnikih s sladkorno boleznijo
15 ml Bronchomed MAX 8 v 1 sirupa vsebuje 0,10 OH-enot (ogljikohidratnih enot).
Neželeni učinki
Bronchomed MAX 8 v 1 sirup vsebuje konzervansa metil 4‐hidroksibenzoat in propil 4‐hidroksibenzoat, ki lahko povzročita (zapoznele) alergijske reakcije. Bronchomed MAX 8 v 1 sirup lahko povzroči prebavne motnje in preobčutljivostne reakcije.


4. Kako jemati sirup Bronchomed MAX 8 v 1 sirup?
Priporočeni odmerek je:
	Starostna skupina
	Odmerek

	Mladostniki, starejši od 12 let, in odrasli
	15 ml 3‐krat na dan

	Otroci, stari od 6 do 11 let
	7,5 ml 3-krat na dan


Za lažje odmerjanje je priložena merilna posodica. Če ste negotovi ali imate kakršna koli vprašanja, se posvetujte z zdravnikom ali farmacevtom.
5. Shranjevanje izdelka Bronchomed MAX 8 v 1 sirup?
Tega izdelka ne smete uporabljati po datumu izteka roka uporabnosti, navedenem na nalepki in škatli. Rok uporabnosti se nanaša na zadnji dan navedenega meseca.
Shranjujte pri temperaturi do 25 °C.
Po uporabi stekleničko dobro zaprite.
Vsebino porabite v 4 tednih po odprtju.
Stekleničko shranjujte v originalni ovojnini, za zaščito vsebine pred svetlobo.
Ta medicinski pripomoček shranjujte nedosegljivo otrokom.
O načinu odstranjevanja medicinskih pripomočkov, ki jih ne uporabljate več, se posvetujte s farmacevtom. Taki ukrepi pomagajo varovati okolje.
6. Vsebina pakiranja in dodatne informacije
Izgled izdelka Bronchomed MAX 8 v 1 sirup?
Bronchomed MAX 8 v 1 sirup je tekočina, napolnjena v rjavih stekleničkah z originalno zaprto navojno zaporko. Na voljo so velikosti pakiranja: do 120 ml, 200 ml in 240 ml. Na trgu morda ni vseh navedenih pakiranj.
Priložena merilna posodica z lestvico med 2,5 ml in 20 ml omogoča natančno odmerjanje izdelka.
Bronchomed MAX 8 v 1 sirup:
HÄLSA Pharma GmbH
Maria‐Goeppert‐Str. 5
23562 Lübeck, Nemčija
0482
Proizvodnja:
Kwizda Pharma GmbH
Effingergasse 21
1160 Vienna, Avstrija
Distributer
OPH Oktal Pharma d.o.o.
Pot k sejmišču 26a
1231 Ljubljana‐Črnuče, Slovenija
Merilna posodica:
Kunststoffwerk Kremsmünster GmbH
Kremseggerstraße 17
4550 Kremsmünster, Avstrija
0483
Številko serije najdete na nalepki in škatli.
Datum zadnje revizije: november 2025

